by Lucian

In week-end au fost publicate rezultatele la Evaluarea Nationala 2013 si s-a discutat mult despre ele. S-a discutat pe procente ( ce procent au promovat, cu cat a fost mai mare decat cel de anul trecut, etc.) dar n-am vazut absolut nici un grafic referitor la distributia notelor.

Absolut toata lumea se asteapta ca notele la un examen sa fie distribuite gaussian (am cautat intrarea in limba romana referitoare la distributia gausiana dar n-am gasit-o ). Aceste distributii nu sunt insa niciodata prezentate in conferintele de presa de dupa examene. In 2011, cand discutam despre Bacalaureatul din acel an,dadeam drept exemplu distributiile obtinute la examenul de Bacalaureat din Polonia si prezentate pe site-ul Freakonomics.

De observat in graficul de mai sus formatiunea din jurul valorii 20 corespunzatoare procentului necesar pentru trecerea examenului.

Sa comparam figura de mai sus cu distributiile obtinute in Evaluarea nationala 2013. Distributiile notelor sunt date in urmatoarele figuri in ordinea: Medie Nota Arges, Romana Bucuresti, Matematica Bucuresti. Cu albastru sunt reprezentate Numarul de note din fiecare interval (date luate de aici si aici) iar in rosu este distributia lui Gauss care corespunde cel mai bine cu datele din examen.

Dintre aceste distributii doar Romana Bucuresti are cat de cat caracteristicile unei distributii Gauss. E absolut evident ca Matematica Bucuresti nu poate fi decat "coada" unei distributii Gauss si ca nu poate fi deloc comparata cu imaginea pe care am dat-o de exemplu din examenul Polonez.

Sa marim axa notelor pentru a avea intreaga distributie Gauss in imagine. In acelasi timp sub fiecare imagine voi trece procentul in care distributia notelor din Evaluarea Nationala acopera distributia Gauss corespunzatoare lor.

Grad acoperire 45%.

Grad acoperire 56%

Grad acoperire 1% !!!!!

Este absolut evident ca proba la Matematica (cel putin in Bucuresti) a fost extrem de usuoara si nu a produs in nici un fel efectul de departajare al candidatiilor. Media "teoretica" a clopotului Gauss este, in cel mai bun caz, undeva peste 30 ceea ce inseamna ca aceasta medie nu cade nici macar in apropierea notei 10, ca sa nu mai pomenim de intervalui 1-10.

Acestea sunt distributiile pe care ar trebui sa le vedem de la Ministerul Educatiei Nationale. Nu procente goale de semnificatie sau cresteri de la un an la altul. Astept ziua in care aceste statistici ( foarte usor de facut!) vor fi publicate imediat dupa examen prin platformele aflate la dispozitia ministerului.